CELEX: C2006/060/02
Language: sl
Date: 2006-03-11 00:00:00
Title: Sodba sodišča (drugi senat) z dne  10. januarja 2006  v zadevi C-230/03 (predlog za sprejem predhodne odločbe Bundesverwaltungsgericht): Mehmet Sedef proti Freie und Hansestadt Hamburg (Sporazum o pridružitvi EGS-Turčija — Prosti pretok delavcev — Člen 6 Sklepa št. 1/80 Pridružitvenega sveta — Pravica do podaljšanja dovoljenja za prebivanje — Pogoji — Turški državljan, 15 let zaposlen v ladijskem prometu države članice — Isti delodajalec brez prekinitve več kot eno leto, vendar manj kot tri leta — 17 prekinitev zaposlitve zaradi značilnosti poklica)

11.3.2006   
            
            
               SL
            
            
               Uradni list Evropske unije
            
            
               C 60/1
            
         
      SODBA SODIŠČA
   
   (drugi senat)
   z dne 10. januarja 2006
   v zadevi C-230/03 (predlog za sprejem predhodne odločbe Bundesverwaltungsgericht): Mehmet Sedef proti Freie und Hansestadt Hamburg (1)
   
   (Sporazum o pridružitvi EGS-Turčija - Prosti pretok delavcev - Člen 6 Sklepa št. 1/80 Pridružitvenega sveta - Pravica do podaljšanja dovoljenja za prebivanje - Pogoji - Turški državljan, 15 let zaposlen v ladijskem prometu države članice - Isti delodajalec brez prekinitve več kot eno leto, vendar manj kot tri leta - 17 prekinitev zaposlitve zaradi značilnosti poklica)
   (2006/C 60/02)
   Jezik postopka: nemščina
   V zadevi C-230/03 katere predmet je predlog za sprejem predhodne odločbe na podlagi člena 234 ES, ki ga je vložilo Bundesverwaltungsgericht (Nemčija), z odločbo z dne 18. marca 2003, ki je prispela na Sodišče 26. maja 2003, v postopku Mehmet Sedef proti Freie und Hansestadt Hamburg, ob udeležbi Vertreter des Bundesinteresses beim Bundesverwaltungsgericht, je Sodišče (drugi senat), v sestavi C. W. A. Timmermans, predsednik senata, C. Gulmann, R. Schintgen (poročevalec), G. Arestis in J. Klučka, sodnika, generalni pravobranilec: D. Ruiz-Jarabo Colomer, sodna tajnica: K. Sztranc, administratorka, dne 10. januarja 2006 razglasilo sodbo, katere izrek se glasi:
   Člen 6 Sklepa št. 1/80 z dne 19. septembra 1980 o razvoju pridružitve, ki je bil ustanovljen s Sporazumom o pridružitvi med Evropsko gospodarsko skupnostjo in Turčijo, je treba razlagati tako, da:
   
               —
            
            
               pridobitev pravic na podlagi odstavka 1, tretja alinea, tega člena načeloma predvideva, da naj bi zadevna oseba prej izpolnila pogoje, ki so določeni v drugi alinei istega odstavka;
            
         
               —
            
            
               turški delavec, ki še ni pridobil pravice do prostega dostopa do zaposlitve po svoji izbiri na podlagi navedene tretje alinee, se mora v državi članici gostiteljici neprekinjeno zakonito zaposliti, razen če se lahko sklicuje na take upravičene razloge, kot so ti iz odstavka 2 tega člena, ki utemeljujejo njegovo začasno odsotnost s trga dela;
            
         
               —
            
            
               zadnja določba zajema prekinitve obdobij zaposlitve, kot so te v postopku v glavni stvari, in pristojni nacionalni organi naj v tem primeru ne bi smeli zavrniti pravice do prebivanja zadevnega turškega državljana v državi članici gostiteljici.
            
         
      (1)  UL C 200, 23.8.2003.